Conrad Christensen

Conrad Adolf Christensen (født 25. januar 1882, død 30. desember 1950) var norsk bokser, turner og bryter. Han bokset for IF Ørnulf og vant gull i fjærvekt i NM 1909 og i NM 1915. Han ble i tillegg norgesmester i bryting (fjærvekt) i 1910.

Christensen bodde en periode i USA og stiftet der kjennskap til boksesporten. Han kom tilbake til Norge høsten 1908 og var den påfølgende våren med på å starte boksegruppe i Ørnulf. I tillegg til sin aktive karriere virket han som trener i Ørnulf og senere for BK Pugilist, som han i 1929 var med på å stifte. Christensen var kampleder for en rekke amatør- og proffkamper, og han fikk NBFs fortjenestemedalje for å ha fremmet boksesporten på fremragende måte. Han var far til den profesjonelle bokseren Edgar Norman.

Christensen vant en olympisk bronsemedalje i turn under OL 1912 i Stockholm. Han var med på det norske laget som kom på tredje og siste plass i lagkonkurransen i mangekamp svensk system bak Sverige og Danmark. Det var kun tre lag fra tre nasjoner som var med i konkurransen som ble avholdt på Stockholms stadion.

OL-medaljer 
 1912  Stockholm -  Bronse i turn, lagkamp svensk system (Norge)

Referanser

Eksterne lenker 
 
 Nekrolog i Aftenposten 2. januar 1951

Norske boksere
Norske brytere
Norske turnere
Olympiske bronsemedaljevinnere for Norge
Medaljevinnere under Sommer-OL 1912
Deltakere for Norge under Sommer-OL 1912
Gymnaster under Sommer-OL 1912
Personer fra Oslo
Fødsler i 1882
Dødsfall i 1950
Norgesmestere i boksing
Olympiske medaljevinnere i gymnastikk
Norgesmestere i bryting